A 2000-es FIDE-sakkvilágbajnokságon egy körrel ismét feljebb, a negyeddöntőig jutott. Első mérkőzésén a 2. körben az orosz Andrej Harlov ellen, valamint a 3. körben honfitársa, Kiril Georgiej ellen egyaránt 1,5–0,5-re győzött, a negyedik körben az orosz Alekszej Dreev ellen több rájátszást követően 4–2-re győzött, és bejutott a legjobb nyolc közé. A negyeddöntőben azonban 1,5–0,5 arányban vereséget szenvedett a néhány évvel később világbajnoki döntőt is játszó angol Michael Adamstől.